PMIndiaData/PMIndiaSum huggingface dataset:
કેબિનેટે ચેન્નાઇ મેટ્રો રેલ પરિયોજના ચરણ-1ના વિભાગ-1ના વિસ્તારના પ્રસ્તાવને સ્વીકૃતિ આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે વાશેરમૈનપેટથી વિમ્કોનગર સુધી ચેન્નાઇ મેટ્રો રેલ ચરણ – 1 પરિયોજનાના વિસ્તારના પ્રસ્તાવને પૂર્વવ્યાપી સ્વીકૃતિ આપી દીધી છે. તેમાં 3770 કરોડ રૂપિયાના કુલ ખર્ચ પર 9.051 કિલોમીટરની લંબાઇ સામેલ છે. આ પરિયોજનાને ભારત સરકારની વર્તમાન એસપીવી તથા તમિલનાડુ સરકાર અર્થાત ચેન્નાઇ મેટ્રો રેલ લિમિટેડ પ્રત્યેકની 50 : 50 ની ઇક્વિટી દ્વારા ક્રિયાન્વિત કરવામાં આવશે. આ વિસ્તારથી મુખ્ય રીતે સઘન વસ્તીમાં રહેનારા ઔદ્યોગિક શ્રમિકોના કાર્ય માટે શહેરની મધ્ય વેપાર કરવા જવા હેતુ ઉન્નત સુવિધાના રૂપમાં સાર્વજનિક પરિવહન મળશે. કુલ પરિયોજના ખર્ચમાં, ભારત સરકારની ભાગીદારી 713 કરોડ રૂપિયા તથા તમિલનાડુ સરકારની ભાગીદારી 916 કરોડ રૂપિયા થશે. તમિલનાડુ સરકારની ભાગીદારીમાં 203 કરોડ રૂપિયાની ભૂમિનો ખર્ચ તથા આર એન્ડ આર સામેલ છે. બાકીની રકમ 2141 કરોડ રૂપિયાને બહુપક્ષિય / દ્વીપક્ષીય / સ્થાનિક નિધી એજન્સીઓની લોનથી પૂરી કરવામાં આવશે. એક અનુમાનના અનુસાર સંચાલનના પ્રથમ વર્ષમાં પ્રતિદિન 1.6 લાખ યાત્રી મુસાફરી કરશે.
પ્રધાનમંત્રીએ બંગબંધુ સમાધિ સ્થળ પર શેખ મુજિબુર રહેમાનને શ્રદ્ધાંજલી અર્પણ કરી

પ્રધાનમંત્રી શ્રી નરેન્દ્ર મોદીએ તેમની બાંગ્લાદેશની બે દિવસીય મુલાકાતના બીજા દિવસે તુંગીપરામાં બંગબંધુ સમાધિ સ્થળ ખાતે શેખ મુજિબુર રહેમાનને શ્રદ્ધાંજલી અર્પણ કરી હતી. બંગબંધુ સમાધિ સ્મારક ખાતે કોઇ વિદેશી સરકારના વડાએ મુલાકાત લઇને શ્રદ્ધાંજલી અર્પણ કરી હોય તેવી આ પ્રથમ ઘટના છે. પ્રધાનમંત્રી શ્રી નરેન્દ્ર મોદીએ આ ઐતિહાસિક ઘટનાને યાદગાર બનાવવા માટે અહીં બકુલનું વૃક્ષ રોપ્યું હતું. તેમના સમકક્ષ, બાંગ્લાદેશના પ્રધાનમંત્રી શેખ હસીના અને તેમના બહેન શેખ રેહાના પણ આ પ્રસંગે પ્રધાનમંત્રીની સાથે જોડાયા હતા. પ્રધાનમંત્રીએ મોદીએ સમાધિ સંકુલ ખાતે રાખવામાં આવેલી મુલાકાત પોથીમાં પણ ટિપ્પણી લખી હતી. તેમણે લખ્યું હતું કે,- “બંગબંધુનું જીવન બાંગ્લાદેશના લોકોના અધિકારો માટે, તેમની સહિયારી સંસ્કૃતિ અને તેમની ઓળખને જાળવી રાખવા માટે તેમણે કરેલા સ્વતંત્રતાના સંગ્રામને રજૂ કરે છે.”
પ્રધાનમંત્રીએ ભારતીય વાયુદળનાં માર્શલ અર્જન સિંહનાં ખબરઅંતર પૂછવા હોસ્પિટલની મુલાકાત લીધી; તેમની તબિયતમાં ઝડપથી સુધારા માટે પ્રાર્થના કરી

પ્રધાનમંત્રી શ્રી નરેન્દ્ર મોદીએ ભારતીય વાયુદળનાં માર્શલ અર્જન સિંહનાં ખબરઅંતર પૂછવા આર&આર હોસ્પિટલની મુલાકાત લીધી હતી. અર્જન સિંહ ગંભીર રીતે બિમાર છે. પ્રધાનમંત્રી તેમનાં પરિવારનાં સભ્યોને પણ મળ્યાં હતાં અને અર્જન સિંહની તબિયત ઝડપથી સુધરે એવી ઇચ્છા વ્યક્ત કરી હતી. પ્રધાનમંત્રીએ ટ્વીટ કર્યું હતું કે, “ભારતીય વાયુદળનાં માર્શલ અર્જન સિંહ ગંભીર રીતે બિમાર છે. તેમનાં ખબરઅંતર પૂછવા આર&આર હોસ્પિટલની મુલાકાત લીધી. હું તેમનાં પરિવારજનોને પણ મળ્યો હતો. આપણે ભારતીય વાયુદળનાં માર્શલ અર્જન સિંહની તબિયત ઝડપથી સુધરે એવી પ્રાર્થના કરીએ છીએ. ડૉક્ટર્સ તેમની સ્થિતિ સુધારવા શ્રેષ્ઠ કામગીરી કરી રહ્યાં છે.”
પ્રધાનમંત્રી આવતીકાલે ચંપારણમાં સ્વચ્છાગ્રહીઓને સંબોધિત કરશે

પ્રધાનમંત્રી શ્રી નરેન્દ્ર મોદી આવતીકાલે બિહારમાં ચંપારણ સત્યાગ્રહની શતાબ્દિનાં સમાપન સમારોહમાં ભાગ લેશે. આ અવસરે તેઓ મોતીહારીમાં 20,000 સ્વચ્છાગ્રહીઓ તથા સ્વચ્છતા રાજદૂતોને સંબોધિત કરશે. સ્વચ્છાગ્રહીઓ ‘પાયાના સૈનિકો’ છે અને ગ્રામ્ય સ્તર પર સ્વચ્છતાને સામુદાયિક દ્રષ્ટિકોણથી (સીએએસ) લાગુ કરવા માટેના પ્રેરકો છે. સ્વચ્છાગ્રહીઓ રાષ્ટ્રને ખુલ્લામાં શૌચક્રિયા મુક્ત બનાવવાની દિશામાં પ્રગતિ માટે ખૂબ મહત્વનાં છે. 10 એપ્રિલ, 1917ના રોજ મહાત્મા ગાંધીએ એક સદી પહેલાં ચંપારણ સત્યાગ્રહની શરૂઆત કરી હતી, તેમણે ગળીની ખેતી કરતા ખેડૂતોનાં હક્ક માટે અંગ્રેજો વિરૂદ્ધ લડત આપી હતી. એપ્રિલ 10, 2018 ચંપારણ સત્યાગ્રહના શતાબ્દી વર્ષ ઉજવણીના સમાપનને ચિહ્નિત કરે છે અને તેને ‘સત્યાગ્રહ થી સ્વચ્છાગ્રહ’ અભિયાન તરીકે ઉજવવામાં આવી રહ્યું છે. પ્રધાનમંત્રી આ અવસરે વિવિધ વિકાસલક્ષી પરિયોજનાઓનું અનાવરણ પણ કરશે.
પ્રધાનમંત્રીએ વિશ્વભરનાં ગુજરાતીઓને નવા વર્ષની શુભેચ્છા પઠવી

પ્રધાનમંત્રી શ્રી નરેન્દ્ર મોદીએ શરૂ થઇ રહેલા નવા વર્ષે વિશ્વભરમાં પ્રસરેલા ગુજરાતીઓને શુભેચ્છા પાઠવી, ગુજરાતીઓ દિવાળી પછીનાં દિવસે નવા વર્ષની શરૂઆત કરે છે. પ્રધાનમંત્રીએ કહ્યું કે, “વિશ્વભરનાં ગુજરાતીઓને સાલ મુબારક, આવનારૂ વર્ષ સુખ, સમૃદ્ધિ લાવે અને આપની મહત્વાકાંક્ષાઓને પરિપૂર્ણ કરે”
પ્રધાનમંત્રી નારીશક્તિ પુરસ્કારના વિજેતાઓને મળ્યાં

પ્રધાનમંત્રી શ્રી નરેન્દ્ર મોદી આજે નારીશક્તિ પુરસ્કારનાં વિજેતાઓને મળ્યાં હતાં અને તેમની સાથે બેઠક કરી હતી. આ બેઠક દરમિયાન પ્રધાનમંત્રીએ ‘સેવા પરમો ધર્મઃ’ આપણી સંસ્કૃતિનું અભિગન્ન અંગ છે એ વિશે વાત કરી હતી. પ્રધાનમંત્રીએ કહ્યું હતું કે, પુરસ્કાર પ્રાપ્ત કરનાર વિજેતાઓએ અન્ય લોકોની સેવામાં પોતાનંં જીવન સમર્પિત કરી દીધું છે. તેમણે જણાવ્યું હતું કે, તેમનું આ પ્રદાન અતિ મહાન છે, જેનાં કારણે તમામ લોકોને લાભ થયો છે. તેમનું કાર્ય સમાજ માટે પ્રેરણારૂપ છે. તેમણે ઉલ્લેખ કર્યો હતો કે, રાષ્ટ્ર સિસ્ટર નિવેદિતાની 150મી જન્મજયંતિ ઉજવી રહ્યું છે, જેઓ નિઃસ્વાર્થ સેવાનીમૂર્તિસ્વરૂપહતાં. પ્રધાનમંત્રીએ કહ્યું હતું કે, સમાજની સેવા ભારતની અસ્મિતા છે તથા ધર્મશાળા, ગૌશાળા અને શૈક્ષણિક સંસ્થાઓમાં તેમની છબી જોવા મળે છે. આ પ્રસંગે મહિલા અને બાળ વિકાસ મંત્રી શ્રીમતી મેનકા ગાંધી પણ ઉપસ્થિત હતાં.
કેબિનેટે એપીટીએની વાટાઘાટના ચોથા રાઉન્ડ હેઠળ ટેરિફ કન્સેશન્સ એક્સચેન્જને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં યોજાયેલી કેન્દ્રીય મંત્રીમંડળની બેઠકે એશિયા પેસિફિક ટ્રેડ એગ્રીમેન્ટ હેઠળ વાટાઘાટના ચોથા તબક્કા અંતર્ગત પ્રેફરન્સના માર્જિનના આધારે ટેરિફ કન્સેશનના એક્સચેન્જ અને અન્ય સુધારા પર મંજૂરી આપી છે. એશિયા પેસિફિક ટ્રેડ એગ્રીમેન્ટ કે એપીટીએ (અગાઉ બેંગકોક સમજૂતી તરીકે જાણીતી હતી) એશિયા અને પેસિફિક માટે સંયુક્ત રાષ્ટ્રના આર્થિક અને સામાજિક પંચ (યુએન ઇએસસીએપી) હેઠળ એશિયા પેસિફિક વિસ્તારના સભ્યો વિકાસશીલ દેશો વચ્ચે ટેરિફ કન્સેશન મારફતે વેપારના વિસ્તરણ માટે હાથ ધરવામાં આવેલી પહેલ છે. એપીટીએમાં અત્યારે છ દેશો સામેલ છે કે સહભાગી દેશો (પીએસ) છે, જેમના નામ બાંગ્લાદેશ, ચીન, ભારત, લાઓ પીડીઆર, ગણતાંત્રિક કોરિયા અને શ્રીલંકા છે. આ પ્રેફરેન્શિયલ વેપારી સમજૂતી હોવાથી વેપારી વાટાઘાટના તબક્કાઓ દરમિયાન ચીજવસ્તુઓ અને ટેરિફ કન્સેશન્સની મર્યાદા વધારવામાં આવી છે, જે સમયેસમયે લોન્ચ કરવામાં આવી છે. અત્યાર સુધી વેપારી વાટાઘાટના ત્રણ તબક્કા યોજાયા છે. ત્રીજા રાઉન્ડ સુધી ભારતે 23.9 ટકાના સરેરાશ માર્જિન ઓફ પ્રેફરન્સ (એમઓપી)માં 570 ટેરફ લાઇન પર ટેરિફ પ્રેફરન્સ ઓફર થયા છે અને 6-ડિજિટ એચએસ સ્તર પર 39.7 ટકાના સરેરાશ એમઓપી પર એલડીસી સભ્યોને વધારાની 48 ટેરિફ લાઇન ઓફર થઈ છે. તમામ સહભાગી દેશોના સંબંધમાં ત્રીજો રાઉન્ડ 27.2 ટકાના એમઓપી સાથે 4,270 ઉત્પાદનો પર કુલ કન્સેશન આવરી લે છે. મંત્રીમંડળે ભારતની ડ્યુટિએબલ રાષ્ટ્રીય ટેરિફ લાઇન (એટલે કે 8-ડિજિટમાં એચએસ2012માં 3142 લાઇન)ના 28.01 ટકાની ઓફરને 33.45 ટકાના એમઓપી સાથે મંજૂરી આપી હતી. તેનાથી આ સમજૂતી અંતર્ગત ઓફર થતું કન્સેશન વધશે. એપીટીએની પ્રસ્તાવનામાં સુધારાને પણ મંજૂરી મળી છે, જેથી 7મા એપીટીએના સહભાગી દેશ તરીકે મોંગોલિયાને સમાવી શકાય. અન્ય સુધારાઓમાં સમજૂતીના મૂળ ક્ષેત્રીય નિયમોને સમાવવાની મંજૂરી આપવામાં આવી હતી. એપીટીએની મંત્રીમંડળીય પરિષદનું ચોથું સત્ર ટૂંક સમયમાં યોજાશે, જેમાં ઉપરોક્ત તમામ નિર્ણયોનો ઔપચારિક અમલ થશે.
ભારત સ્વીડન વર્ચ્યુઅલ સમિટ

પ્રધાનમંત્રી શ્રી નરેન્દ્ર મોદી અને કિંગડમ ઓફ સ્વીડનના પ્રધાનમંત્રી મહામહિમ શ્રી સ્ટીફન લફ્વેન વચ્ચે આજે એક વર્ચ્યુઅલ સમિટનું આયોજન કરવામાં આવ્યું કે જ્યાં તેમણે પારસ્પરિક હિતના દ્વિપક્ષીય મુદ્દાઓ અને પ્રાદેશિક તથા બહુઆયામી મુદ્દાઓ ઉપર ચર્ચા વિચારણા હાથ ધરી હતી. પ્રધાનમંત્રી મોદીએ 3 જી માર્ચના રોજ થયેલ હિંસક હુમલાના પગલે સ્વીડનના લોકો પ્રત્યે સંવેદના વ્યક્ત કરી હતી અને ઘાયલ થયેલા નાગરિકો જલ્દી સાજા થઈ જાય તેવી પ્રાર્થના કરી હતી. આ પ્રસંગે પ્રધાનમંત્રીએ સૌપ્રથમ ઈન્ડિયા નોર્ડિક સમિટ માટે 2018 માં તેમણે લીધેલી સ્વીડનની મુલાકાત અને વર્ષ 2019 ના ડિસેમ્બરમાં સ્વીડનના મહામહિમ રાજા અને રાણી દ્વારા ભારતની મુલાકાતને હર્ષપૂર્વક યાદ કરી હતી. બંને નેતાઓએ એ વાત નોંધી હતી કે ભારત અને સ્વીડન વચ્ચે લાંબા સમયથી ચાલી રહેલ હૂંફાળો સંબંધ લોકશાહીના મૂલ્યો, કાયદાના શાસન, અનેકવાદ, સમાનતા, વાણીની સ્વતંત્રતા અને માનવ અધિકારો પ્રત્યે તેમના આદર ઉપર ટકેલો છે. તેમણે બહુઆયામવાદ, નિયમ આધારિત આંતરરાષ્ટ્રીય વ્યવસ્થા, આતંકવાદ વિરોધ અને શાંતિ તથા સુરક્ષા માટે કામ કરવાની તેમની મજબૂત પ્રતિબદ્ધતાની પુનઃ ખાતરી આપી હતી. તેમણે યુરોપિયન સંઘ અને યુરોપિયન સંઘના દેશો સાથે ભારતની વધી રહેલ ભાગીદારીની પણ પ્રશંસા કરી હતી. બંને નેતાઓએ ભારત અને સ્વીડન વચ્ચે ચાલી રહેલ વ્યાપક પ્રવૃત્તિઓની સમીક્ષા કરી હતી અને જોઇન્ટ એક્શન પ્લાનના અમલીકરણ તથા વર્ષ 2018 માં પ્રધાનમંત્રી મોદીની સ્વીડન મુલાકાત દરમિયાન નક્કી કરવામાં આવેલ સંયુક્ત ઇનોવેશન ભાગીદારી પ્રત્યે સંતુષ્ટિ વ્યક્ત કરી હતી. તેમણે આ ભાગીદારીના શીર્ષક હેઠળના વિષયોમાં વધારે વૈવિધ્ય લાવવા અંગેની સંભાવનાઓ પર વિચાર વિમર્શ કર્યો હતો. પ્રધાનમંત્રી મોદીએ આંતરરાષ્ટ્રીય સોલર એલાયન્સ () કે જે ન્યુ યોર્કમાં સપ્ટેમ્બર 2019 માં યુએન ક્લાયમેટ એક્શન સમિટ દરમિયાન શરૂ કરવામાં આવી હતી તેમાં વધી રહેલ સભ્ય સંખ્યાની પણ નોંધ લીધી હતી. બંને નેતાઓએ રસીકરણ અભિયાન સહિત કોવિડ-19 પરિસ્થિતિ વિષે પણ ચર્ચા કરી હતી અને સમગ્ર દેશોમાં સસ્તી અને ઝડપથી રસીની પહોંચ પ્રાપ્ત થઈ રહે તે માટેની જરૂરિયાત ઉપર પણ ભાર મૂક્યો હતો.
પ્રધાનમંત્રીએ સોમનાથ ટ્રસ્ટની બેઠકમાં ભાગ લીધો.

શ્રી કેશુભાઈ પટેલની અધ્યક્ષતામાં આજે (12-1-2016) દિલ્હીમાં સોમનાથ ટ્રસ્ટની બેઠક થઈ. પ્રધાનમંત્રી શ્રી નરેન્દ્ર મોદી, શ્રી એલ. કે. અડવાણી, શ્રી હર્ષવર્ધન નિયોતિયા અને શ્રી પી. કે લહેરીએ ટ્રસ્ટીઓના રૂપમાં આ બેઠકમાં ભાગ લીધો. ટ્રસ્ટે શ્રી કેશુભાઈ પટેલને વર્ષ 2016 માટે ફરીથી ટ્રસ્ટના અધ્યક્ષ નિયુક્ત કર્યા અને શ્રી અમિત શાહને દિવંગત શ્રી પ્રસન્નવર્ધન મહેતાની સાથે ટ્રસ્ટી નિયુક્ત કરવામાં આવ્યા.. જ્યારે શ્રી રાજન કાલીચંદને ત્યાગ પત્ર આપી દીધો. પ્રધાનમંત્રીએ સોમનાથ મંદિરને પ્રમુખ ધાર્મિક પર્યટન સ્થળ બનાવવાની આવશ્યકતા પર જોર આપ્યું. તેમણે અત્યાધુનિક આભાસી સંગ્રહાલય અને સભાગાર બનાવવાનો પણ અભિપ્રાય આપ્યો. આ સંદર્ભમાં પ્રધાનમંત્રીએ એ પણ મત આપ્યો કે સોમનાથ, દીવ અને ગીર લૉયન સફારીને જોડતા એક ટુરિસ્ટ સર્કિટ બનાવાવું જોઈએ. ટ્રસ્ટે બીજા પણ કેટલાક પર્યટન આકર્ષણ જોડવાનો નિર્ણય કર્યો.
પ્રધાનમંત્રીએ સઉદી અરબના સુલ્તાનને ભેટ આપી

પ્રધાનમંત્રી શ્રી નરેન્દ્ર મોદીએ સઉદી અરબના સુલ્તાન સલમાન-બિન-અબ્દુલઅજીજ અલ સઉદને ભારતના કેરળની સોને મઢેલી (ગોલ્ડ પ્લેટેડ) ચેરામન જુમા મસ્જિદની પ્રતિકૃતિ ભેટ આપી. થિરૂસ્સર જિલ્લામાં સ્થિત આ મસ્જિદની બાબતમાં એવું મનાય છે કે એ ભારતમાં બનેલી પહેલી એવી મસ્જિદ છે જેનું નિર્માણ 629 સદીની આસપાસ અરબ વ્યાપારીઓએ કર્યું હતું જેને જૂના સમયથી ભારત અને સઉદી અરબની વચ્ચે સક્રીય વ્યાપાર સંબંધોના પ્રતીક રૂપમાં જોવાય છે. મૌખિક પરંપરા અનુસાર, પવિત્ર પૈંગમ્બરના સમકાલીન ચેર રાજા ચેરામન પરૂમલે પોતાની અરબ યાત્રા દરમિયાન મક્કામાં પવિત્ર પૈંગબર સાથે થયેલી ભેટ બાદ ઈસ્લામ અપનાવી લીધો હતો. કેટલાક વર્ષો પછી, તેમણે પોતાના મિત્રો મલિક-બિન-દિનાર અને મલિક-બિન-હબીબના માધ્યમથી પોતાના પરિજનો અને માલાબારના સત્તારૂઢ સામંતોને પત્ર મોકલ્યો અને ત્યારબાદ કોડુંગલ્લૂરમાં સ્થાનીય શાસકો દ્વારા ત્યાં મસ્જિદના નિર્માણની અનુમતિ આપવામાં આવી હતી. આ મસ્જિદમાં એક પ્રાચીન પ્રજ્જવલિત દીપક છે અને એવું મનાય છે કે આ દીપક હજારો વર્ષથી પ્રજ્વલિત છે. આજે પણ બધા ધર્મના લોકો પોતાની ભેટના રૂપમાં આ પવિત્ર દીપકમાં નાંખવા માટે તેલ લઈને આવે છે.
પ્રધાનમંત્રીએ રાષ્ટ્રપતિ ભવન પરનાં પુસ્તકનાં વિમોચન સમારોહમાં હાજરી આપી

પ્રધાનમંત્રી શ્રી નરેન્દ્ર મોદીએ આજે રાષ્ટ્રપતિ ભવનમાં એક પુસ્તક લોકાર્પણ કાર્યક્રમમાં હાજરી આપી હતી. તેમણે “રાષ્ટ્રપતિ ભવનઃ ફ્રોમ રાજ ટૂ સ્વરાજ” નામના પુસ્તકનું વિમોચન કર્યું હતું અને તેની પ્રથમ નકલ રાષ્ટ્રપતિને ભેટ ધરી હતી.  આ પ્રસંગે પ્રધાનમંત્રીએ રાષ્ટ્રપતિ પ્રણવ મુખર્જીને તેમના જન્મદિવસની શુભેચ્છા આપી હતી.  તેમણે પ્રધાનમંત્રી બન્યા પછી શરૂઆતના દિવસોમાં રાષ્ટ્રપતિ મુખર્જીએ આપેલા માર્ગદર્શનને યાદ કર્યું હતું અને આશા વ્યક્ત કરી હતી કે દેશને લાંબા સમય સુધી રાષ્ટ્રપતિ મુખર્જીના અનુભવમાંથી લાભ મળવાનું ચાલુ રહેશે. તેમણે જણાવ્યું હતું કે, તેમને રાષ્ટ્રપતિ મુખર્જી સાથે કામ કરવાની તક મળી અને તેમની પાસેથી શીખવા મળ્યું એ તેમનું સદનસીબ છે.  પ્રધાનમંત્રીએ કહ્યું હતું કે, આજે વિમોચન થયેલા ત્રણ પુસ્તકો રાષ્ટ્રપતિ ભવનના વિવિધ પાસાંઓની ઉપયોગી માહિતી આપે છે, જેમાં રાષ્ટ્રપતિ ભવનનો ઇતિહાસ તથા તેમાં રહેલા મહાનુભાવોના જીવન અને પ્રવૃત્તિઓની માહિતી સામેલ છે.  માહિતી અને પ્રસારણ મંત્રાલયના સચિવ શ્રી અજય મિત્તલે પુસ્તક “રાષ્ટ્રપતિ ભવનઃ ફ્રોમ રાજ ટૂ સ્વરાજ”ના પ્રકાશનની સુવિધા કરી હતી. તમામ ત્રણ પુસ્તકો માહિતી અને પ્રસારણ મંત્રાલયના પ્રકાશન વિભાગ દ્વારા પ્રકાશિત થયા છે.
પ્રધાનમંત્રીએ 32માં પ્રગતિબેઠકની અધ્યક્ષતા કરી

પ્રધાનમંત્રી શ્રી નરેન્દ્ર મોદીએ આજેવર્ષ 2020ની સૌપ્રથમ પ્રગતિ બેઠકની અધ્યક્ષતા કરી હતી. પ્રગતિના માધ્યમથી પ્રધાનમંત્રીનો આ બત્રીસમો સંવાદ હતો. પ્રગતિ એ કેન્દ્ર અને રાજ્ય સરકારોને સાંકળી લઇ પ્રો-એક્ટીવ શાસન અને સમયસરના અમલીકરણ માટેનું આઈસીટી આધારિત એક મલ્ટી મોડલ મંચ છે. આજની પ્રગતિ બેઠકમાં, પ્રધાનમંત્રીએ કુલ 11 મુદ્દાઓની ચર્ચા કરી, જેમાંથી 9 વિલંબિત પ્રોજેક્ટ્સ છે. 24,૦૦૦ કરોડ રૂપિયાથી વધુની કિંમતના આ 9 પ્રોજેક્ટ્સ 9 રાજ્યો, ઓડિશા, તેલંગાણા, મહારાષ્ટ્ર, ઝારખંડ, બિહાર, કર્ણાટક, આંધ્રપ્રદેશ, કેરળ અને ઉત્તર પ્રદેશમાં તેમજ ૩ કેન્દ્રીય મંત્રાલયોમાં ફેલાયેલા છે. તેમાં રેલ્વે મંત્રાલયના ૩, માર્ગ વાહનવ્યવહાર અને ધોરીમાર્ગ મંત્રાલયના 5 અને પેટ્રોલિયમ અને કુદરતી ગેસ મંત્રાલયના 1 પ્રોજેક્ટનો સમાવેશ થાય છે. વીમા યોજનાઓ- પીએમજેજેબીવાય અને પીએમએસબીવાય અંતર્ગત પ્રગતિની સમીક્ષા કરવામાં આવી બેઠક દરમિયાન પ્રધાનમંત્રીએ નાણાકીય સેવાઓ વિભાગ અંતર્ગત ‘પ્રધાનમંત્રી જીવન જ્યોતિ વીમા યોજના’ (પીએમજેજેબીવાય) અને‘પ્રધાનમંત્રી સુરક્ષા વીમા યોજના’ (પીએમએસબીવાય) જેવી વીમા યોજનાઓને લગતી ફરિયાદોના સંદર્ભમાં તેમના પ્રદર્શન અંગે સમીક્ષા કરી હતી. પ્રધાનમંત્રીએ ક્રાઈમ એન્ડ ક્રિમીનલ ટ્રેકિંગ નેટવર્ક એન્ડ સિસ્ટમ (સીસીટીએનએસ) પ્રોજેક્ટ અંતર્ગત પ્રગતિની પણ સમીક્ષા કરી હતી. સીસીટીએનએસ એ ઈ-ગવર્નન્સના માધ્યમથી અસરકારક તપાસ કરવા માટેની એક વ્યાપક અને સંકલિત સિસ્ટમ છે. અગાઉના 31મા પ્રગતિ સંવાદમાં પ્રધાનમંત્રીએ કુલ 12.૩૦ લાખ કરોડ રૂપિયાની કિંમતના કુલ 269 પ્રોજેક્ટ્સની સમીક્ષા કરી હતી. પ્રધાનમંત્રીએ સમગ્ર 17 જુદા જુદા ક્ષેત્રોની અંદર 47 સરકારી કાર્યક્રમો અને યોજનાઓને લગતી ફરિયાદ નિવારણની પણ સમીક્ષા કરી હતી.
પ્રધાનમંત્રીએ ભારતીય મહિલા ટેબલ ટેનિસ ટીમને સુવર્ણ પદક પ્રાપ્ત કરવા બદલ અભિનંદન પાઠવ્યાં

પ્રધાનમંત્રી શ્રી નરેન્દ્ર મોદીએ ભારતીય મહિલા ટેબલ ટેનિસ ટીમને રાષ્ટ્રમંડળ રમતોમાં સુવર્ણ પદક પ્રાપ્ત કરવા બદલ અભિનંદન પાઠવ્યા હતા. પ્રધાનમંત્રીએ કહ્યું, “ભારતીય મહિલા ટેબલ ટેનિસ ટીમને સુયોગ્ય અને ઐતિહાસિક સુવર્ણ પદક! ટીમને અભિનંદન. આ સિદ્ધિ માટે પ્રસન્નતા.”
મંત્રીમંડળે સ્વાસ્થ્ય અને ઔષધિ ક્ષેત્રમાં સહયોગ માટે ભારત અને ઈરાન વચ્ચે સમજૂતીકરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત મંત્રીમંડળની બેઠકમાં ભારત અને ઇરાન વચ્ચે સ્વાસ્થ્ય અને ઔષધિનાં ક્ષેત્રમાં સહયોગ સ્થાપિત કરવા માટે અગાઉથી થયેલ સમજૂતીકરારને મંજૂરી આપવામાં આવી હતી. ઈરાનનાં રાષ્ટ્રપતિનાં ભારત આગમન દરમિયાન 17 ફેબ્રુઆરી, 2018નાં રોજ સમજૂતીકરારો પર હસ્તાક્ષર થયાં હતાં. આ સમજૂતીકરારોથી બંને દેશો વચ્ચે સહયોગને પ્રોત્સાહન મળશે અને બંને દેશોનાં દ્વિપક્ષીય સંબંધ મજબૂત થશે. સમજૂતીકરારનાં કાર્યક્ષેત્રમાં નીચેનાં સહયોગનાં ક્ષેત્રો સામેલ છેઃ ડૉક્ટર અને સ્વાસ્થ્ય ક્ષેત્રોનાં અન્ય વ્યાવસાયિકોની તાલીમમાં અનુભવનું આદાન-પ્રદાન. માનવ સંસાધન વિકાસમાં સહાયતા અને સ્વાસ્થ્ય સુવિધાઓની સ્થાપના. ઔષધ, ચિકિત્સા ઉપકરણો અને પ્રસાધનનાં નિયમન અને સંબંધિત સૂચનાઓનું આદાનપ્રદાન. ડોક્ટર, સંશોધન, નવી ટેકનોલોજી અને જ્ઞાન આધારિત પહેલોનાં ક્ષેત્રોમાં સહયોગ. જન સ્વાસ્થ્ય, સતત વિકાસ લક્ષ્યાંક અને આંતરરાષ્ટ્રીય સ્વાસ્થ્યમાં સહયોગ તથા પારસ્પરિક નક્કી કરેલા અન્ય ક્ષેત્રોમાં સહયોગ. આ સમજૂતીકરારનો અમલ અને સહયોગનાં વિવરણ તેમજ સ્પષ્ટતા માટે એક કાર્યસમૂહ સ્થાપિત કરવામાં આવશે.
તમામ મોટા પોર્ટ ટ્રસ્ટ અને ડોક લેબર બોર્ડના કર્મચારીઓ/કામદારો માટે વર્ષ 2015-16 થી 2017-18 ના વર્ષ માટે નવા ઉત્પાદકતા આધારિત વળતરને કેબિનેટની મંજૂરી

પ્રધાનમંત્રી શ્રી નરેન્દ્ર મોદીના અધ્યક્ષપદે મળેલી ભારત સરકારની કેબિનેટની બેઠકમાં તમામ મોટા પોર્ટ ટ્રસ્ટ અને ડોક લેબર બોર્ડના કર્મચારીઓ/કામદારો માટે વર્ષ 2015-16 થી 2017-178ના વર્ષ માટે નવી ઉત્પાદકતા આધારિત વળતર યોજનાને મંજૂરી આપવામાં આવી છે. આ નવી પીએલઆર સ્કીમ વર્ષ 2015-16થી 2017-18 માટે અમલી બનશે અને તેનાથી અંદાજે 37870 જેટલા મોટા પોર્ટ ટ્રસ્ટ અને ડોક લેબર બોર્ડના કર્મચારીઓ/કામદારોને લાભ થશે. આ કારણે વાર્ષિક રૂ. 49. 58 કરોડ ખર્ચાશે. શિપીંગ મંત્રાલયે તમામ મોટા પોર્ટ ટ્રસ્ટ અને ડોક લેબર બોર્ડના કર્મચારીઓ/કામદારો માટે વર્ષ 2015-16થી 2017-18ના ગાળા માટે નવી પ્રોડકટીવીટી આધારિત વળતરની યોજના (પીએલઆર) અમલી બનાવી છે. માસિક રૂ. 7,000ની બોનસની ગણત્રી માટે વધારેલા વેતનની પીઆરએલ ટોચમર્યાદાને ગણતરીમાં લેવાશે. પીએલઆર વાર્ષિક ધોરણે આપવામાં આવશે અને તેમાં ઓલ ઈન્ડિયા પરફોર્મન્સને 50 ટકા વેઈટેજ આપીને તથા વ્યક્તિગત પોર્ટ પરફોરર્મન્સને 50 ટકા વેઈટેજ આપીને ગણતરીમાં લેવાશે. કર્મચારીઓ/કામદારો માટેની વર્ષ 2014-15 માટેના પીએલઆરના ચડત નાણાંની ગણતરી વેતનની વધારેલી માસિક રૂ. 3500ના બદલે રૂ. માસિક રૂ. 7,000ની ટોચ મર્યાદાને આધારે હાલની સંયુક્ત ઓલ ઈન્ડિયા પરફોરર્મન્સની પધ્ધતિને આધારે કરવામાં આવશે. વર્ષ 2014-15 માટે રૂ. 3500ના વેતનની ટોચ મર્ચાદા મુજબ મોટા પોર્ટ ટ્રસ્ટ અને ડોક લેબર બોર્ડના 41492 કર્મચારીઓ/કામદારોને રૂ. 25.93ની ચૂકવણી કરી દેવામાં આવી છે. વધારેલી રૂ. 7,000ની વેતન ટોચમર્યાદા અનુસાર કર્મચારીઓ/કામદારોને 2014-15નાં ચડત નાણાંની ચૂકવણી માટે રૂ. 25.93 કરોડ ખર્ચાશે. તમામ મોટા પોર્ટ ટ્રસ્ટ અને ડોક લેબર બોર્ડના કર્મચારીઓ/કામદારો માટે હાલની ઉત્પાદકતા સાથે વેતનને જોડતી (પીએલઆર) યોજના મેનેજમેન્ટ અને મોટા પોર્ટ ટ્રસ્ટના લેબર ફેડરેશનો વચ્ચે વાર્ષિક ધોરણે અમલમાં મૂકવામાં આવી હતી. નવી પીએલઆર સ્કીમથી મેનેજમેન્ટ અને લેબર ફેડરેશનો વચ્ચે બહેતર ઔદ્યોગિક સંબંધો અને કામ કરવા માટે સાનૂકુળ વાતાવરણને વેગ મળશે.
કેબિનેટે ભારત અને યુનાઇટેડ કિંગડમ ઓફ ગ્રેટ બ્રિટન અને ઉત્તરીય આયર્લેન્ડ વચ્ચે શૈક્ષણિક લાયકાતોની પરસ્પર માન્યતા પર હસ્તાક્ષર કરાયેલ સમજૂતી પત્રને મંજૂરી આપી

માનનીય પ્રધાનમંત્રી શ્રી નરેન્દ્ર મોદીની અધ્યક્ષતામાં 07.09.2022ના રોજ યોજાયેલી કેન્દ્રીય મંત્રીમંડળે તેની બેઠકમાં 25.04.2022ના રોજ ભારત સરકાર અને યુનાઇટેડ કિંગડમ ઓફ ગ્રેટ બ્રિટન તથા ઉત્તરી આયર્લેન્ડની સરકાર વચ્ચેના શૈક્ષણિક લાયકાતોની પરસ્પર માન્યતા માટે સમજૂતી કરારને મંજુરી આપી હતી. ભારત અને યુકે વચ્ચે લાયકાતોની પરસ્પર માન્યતાનો હેતુ શૈક્ષણિક સહયોગ અને વિદ્યાર્થીઓની ગતિશીલતાને પ્રોત્સાહન આપવાનો છે. યુકે તરફથી તેમના એક વર્ષના માસ્ટર્સ પ્રોગ્રામને માન્યતા આપવાની વિનંતી પર વિચાર કરવામાં આવ્યો હતો અને નવી દિલ્હીમાં 16 ડિસેમ્બર 2020ના રોજ બંને દેશોના શિક્ષણ પ્રધાનો વચ્ચેની બેઠક દરમિયાન સંયુક્ત ટાસ્ક ફોર્સની સ્થાપના કરવાનો નિર્ણય લેવામાં આવ્યો હતો. આ હેતુ. પ્રથમ બેઠક 04મી ફેબ્રુઆરી, 2021ના રોજ યોજાઈ હતી અને ત્યારબાદ વિગતવાર ચર્ચા-વિચારણા અને વાટાઘાટો બાદ બંને પક્ષો એમઓયુના ડ્રાફ્ટ પર સંમત થયા હતા. એમઓયુનો હેતુ બંને દેશોની શૈક્ષણિક સંસ્થાઓ દ્વારા શૈક્ષણિક લાયકાત, હાથ ધરાયેલા અભ્યાસના સમયગાળા, શૈક્ષણિક ડિગ્રી/લાયકાત અને માન્યતા સાથે સંબંધિત દસ્તાવેજોની પરસ્પર માન્યતાને સરળ બનાવવાનો છે. એન્જિનિયરિંગ, મેડિસિન, નર્સિંગ અને પેરા-મેડિકલ એજ્યુકેશન, ફાર્મસી, લો અને આર્કિટેક્ચર જેવી પ્રોફેશનલ ડિગ્રીઓ આ એમઓયુના દાયરામાં છે. તે ઉચ્ચ શિક્ષણ સંસ્થાઓ વચ્ચે સંયુક્ત/દ્વિ ડિગ્રી અભ્યાસક્રમોની સ્થાપનાને પણ સરળ બનાવશે, જે શિક્ષણના ઇન્ટેલ-રાષ્ટ્રીયકરણ માટે
પ્રધાનમંત્રીએ આંધ્ર પ્રદેશના અકસ્માતમાં જીવ ગુમાવનારા પ્રત્યે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ આંધ્ર પ્રદેશના ચિત્તુર જિલ્લામાં અકસ્માતમાં જીવ ગુમાવનારાઓ પ્રત્યે શોક વ્યક્ત કર્યો હતો. પ્રધાનમંત્રીએ કહ્યું કે, “આંધ્ર પ્રદેશના ચિત્તુરમાં અકસ્માતમાં થયેલી જાનહાની દુઃખદ છે. મૃત્યુ પામનારાના કુટુંબીઓને સાંત્વના અને ઈજાગ્રસ્તો માટે પ્રાર્થના કરું છું.”
ભારત અને લાઓ વચ્ચેના હવાઈ સેવા કરાર(એર સર્વિસ એગ્રીમેન્ટ)ને કેબિનેટની મંજૂરી

પ્રધાન મંત્રી શ્રી નરેન્દ્ર મોદીના અધ્યક્ષ સ્થાને મળેલી ભારત સરકારની કેબિનેટે ભારત અને લાઓ પિપલ્સ ડેમોક્રેટિક રિપબ્લિક (લાઓપીડીઆર) વચ્ચે થયેલા નવા હવાઈ સેવા કરાર(એર સર્વિસીસ કરાર)ને મંજૂરી આપી છે. આ કરારથી બંને દેશો વચ્ચે વેપાર, મૂડી રોકાણ, પ્રવાસન અને સાંસ્કૃતિક આદાન-પ્રદાનમાં વ્યાપક ધોરણે વધારો થશે તેવી અપેક્ષા છે અને સિવિલ એવિએશન ક્ષેત્રે બંને દેશો વચ્ચે સંવાદિતા સધાશે. આ કરારથી વ્યાપારી તકો પ્રાપ્ત થવા ઉપરાંત વધુ વ્યાપક અને અપાર કનેક્ટીવિટીમાં વધારો થશે અને સાથે સાથે બંને પક્ષોના કેરિયર્સ (વિમાનો) ને વધુ સલામતી અને સુરક્ષા પ્રાપ્ત થશે. આ કરાર હેઠળ બંને દેશોની માન્ય એરલાઈન્સને ચોક્કસ રૂટ્સ ઉપર સંમતિ મુજબની સર્વિસીસના સંચાલનમાં વાજબી અને સમાન તકો પ્રાપ્ત થશે. રૂટસ અને ફ્રિકવન્સી અંગેના નિર્ણયો હવે પછી લેવાશે. એએસએ (એર સર્વિસ એગ્રીમેન્ટ) એ બે દેશો વચ્ચે હવાઈ જહાજોની હેરફેર માટેનો પાયાનો કાનૂની ઢાંચો છે.
પ્રધાનમંત્રી લાલ કિલ્લા ખાતે સુભાષ ચંદ્ર બોઝ મ્યુઝિયમનું ઉદ્દઘાટન કરશે

પ્રધાનમંત્રી શ્રી નરેન્દ્ર મોદી નવી દિલ્હીમાં લાલ કિલ્લા ખાતે તા.23 જાન્યુઆરી, 2019ના રોજ સુભાષ ચંદ્ર બોઝ મ્યુઝિયમનું ઉદ્દઘાટન કરશે. તે નેતાજી સુભાષચંદ્ર બોઝ અને ઈન્ડિયન નેશનલ આર્મીની તક્તીનું અનાવરણ કરીને મ્યુઝિયમનું ઉદ્દઘાટન કરશે. પ્રધાન મંત્રી મ્યુઝિયમની મુલાકાત પણ લેશે. પ્રધાનમંત્રી યાદ-એ-જલિયાન મ્યુઝિયમ (જલિયાવાલા બાગ અને પ્રથમ વિશ્વયુધ્ધ અંગેના મ્યુઝિયમ) ની મુલાકાત લેશે. તેઓ લાલ કિલ્લા, નવી દિલ્હી ખાતે 1857–ભારતની આઝાદીની પ્રથમ લડત પરના મ્યુઝિયમ તથા ભારતીય દ્રશ્યકલા પરના મ્યુઝિયમની પણ મુલાકાત લેશે. નેતાજી સુભાષચંદ્ર બોઝ અને ઈન્ડિયન નેશનલ આર્મી અંગેનું મ્યુઝિયમ સુભાષચંદ્ર બોઝ અને ઈન્ડિયન નેશનલ આર્મીના ઈતિહાસની વિગતવાર માહિતી પૂરી પાડે છે. આ મ્યુઝિયમમાં સુભાષચંદ્ર બોઝ અને આઈએનએ અંગેની કેટલીક સ્મૃતિઓ દર્શાવાયેલી છે. આ સ્મૃતિઓમાં નેતાજી જેનો ઉપયોગ કરતા હતા તે લાકડાની ખુરશી, મેડલ્સ, બેઝીઝ, ગણવેશ તથા આઈએનએ અંગેની અન્ય સ્મૃતિઓનો સમાવેશ થાય છે. ઐતિહાસિક સ્થળોના ઉદ્દઘાટનની પરંપરા પ્રમાણે પ્રધાનમંત્રી મોદીએ અહિં પણ શિલારોપણ વિધિ કરી હતી. પ્રધાન મંત્રીશ્રીએ તા.21 ઓક્ટોબર, 2018ના રોજ મ્યુઝિયમની શિલારોપણ વિધિ કરી હતી. એ દિવસે નેતાજી સુભાષચંદ્ર બોઝ દ્વારા સ્થાપિત આઝાદ હિંદ સરકારની 75મી વર્ષગાંઠ મનાવાઈ હતી. આઝાદીનું મૂલ્ય સમજાવતાં પ્રધાનમંત્રીશ્રીએ લાલ કિલ્લા ખાતે આ ઉજવણી પ્રસંગે રાષ્ટ્ર ધ્વજ ફરકાવ્યો હતો. આફત સમયે બચાવ કામગીરી કરનારાઓના સન્માન માટે પ્રધાનમંત્રીશ્રી નરેન્દ્ર મોદીએ નેતાજી સુભાષચંદ્ર બોઝના નામે એવોર્ડની જાહેરાત કરી હતી. 21 ઓક્ટોબર, 2018ના રોજ રાષ્ટ્રને નેશનલ પોલિસ મેમોરિયલ સમર્પિત કરવાના અવસરે તેમણે આ જાહેરાત કરી હતી. નેતાજી સુભાષ ચંદ્ર બોઝ અને આઈએનએના મૂલ્યો અને વિચારોને ફરી એક વાર પ્રધાનમંત્રીશ્રીની આંદામાન અને નિકોબાર ટાપુની તા.30 ડિસેમ્બર, 2018ની મુલાકાત દરમિયાન યાદ કરવામાં આવ્યા હતા. તેમણે નેતાજી સુભાષચંદ્ર બોઝ દ્વારા ભારતની ભૂમિ પર તિરંગો લહેવારવાની 75મી વર્ષગાંઠ પ્રસંગે તેમની સ્મૃતિમાં એક ટપાલ ટિકિટ, સિક્કો અને ફર્સ્ટ ડે કવર બહાર પાડ્યા હતા. તેમણે યાદ કર્યું હતું કે નેતાજીના અનુરોધથી આંદામાનના ઘણાં યુવકોએ દેશની આઝાદી માટે પોતાની જાત સમર્પિત કરી દીધી હતી. 1943માં જે દિવસે નેતાજીએ તિરંગો ફરકાવ્યો તેની યાદમાં 150 ફૂટ ઉંચા દંડ પર ઝંડો લહેરાવાયા હતો અને નેતાજીના સન્માન તરીકે રોઝ આઈલેન્ડને નેતાજી સુભાષચંદ્ર બોઝ દ્વીપ નામ આપવામાં આવ્યું હતું. આ અગાઉ ઓક્ટોબર 2015માં નેતાજી સુભાષચંદ્ર બોઝના પરિવારના સભ્યો પ્રધાનમંત્રીશ્રીને મળ્યા હતા અને ભારત સરકાર પાસે પડેલી નેતાજી અંગેની ફાઈલોનું ડીક્લાસીફિકેશન કરવા વિનંતી કરી હતી. પ્રધાનમંત્રીએ નેશનલ આર્કાઈવ્ઝ ઓફ ઈન્ડિયા ખાતે જાહેર નિરીક્ષણ માટે જાન્યુઆરી, 2018માં નેતાજી અંગેની 100 ફાઈલોની ડીજીટલ નકલો બહાર પાડી હતી. યાદ-એ-જલિયાન મ્યુઝિયમ તા.13 એપ્રિલ, 1919ના રોજ થયેલા જલિયાવાલા બાગ હત્યાકાંડનો અધિકૃત ચિતાર પૂરો પાડે છે. આ મ્યુઝિયમમાં પ્રથમ વિશ્વયુધ્ધ દરમિયાન ભારતીય સૈનિકોએ દર્શાવેલ વીરતા, શૌર્ય અને ત્યાગની ઝાંખી કરાવાઈ છે. ભારતની આઝાદી માટે લડાયેલી પ્રથમ લડત 1857 અંગેનું આ મ્યુઝિયમ 1857ની કથા વર્ણવે છે અને એ ગાળા દરમિયાન ભારતીય સૈનિકોએ દાખવેલી વીરતા અને શૌર્યનું નિદર્શન કરે છે. ભારતીય કલા અંગેનુ પ્રદર્શન દ્રશ્યકલા મ્યુઝિયમમાં 16મી સદીથી માંડીને ભારતની આઝાદી સુધીની કલા કૃતિઓ દર્શાવવામાં આવી છે. પ્રજાસત્તાક દિન પૂર્વે પ્રધાનમંત્રીશ્રીની આ મ્યુઝિયમોની મુલાકાત એ આપણી આઝાદીના બહાદુર લડવૈયાઓ કે જેમણે રાષ્ટ્ર માટે જાન સમર્પિત કરી દીધી તેમને અપાયેલી અંજલિ છે.
પ્રધાનમંત્રીએ ભારતરત્નથી સન્માનિત લોકોને અભિનંદન પાઠવ્યા

પ્રધાનમંત્રીએ શ્રી નરેન્દ્ર મોદીને ભારતરત્નથી સન્માનિત મહાનુભાવોને અભિનંદન પાઠવ્યા છે. પ્રધાનમંત્રી શ્રી મોદીએ નાનાજી દેશમુખના સમાજિક યોગદાનની પ્રશંસા કરતા કહ્યું હતું કે, “નાનાજી દેશમુખનાં ગ્રામીણ વિકાસનાં યોગદાનને પરિણામે આપણા ગામડાઓમાં રહેતાં લોકોનો સશક્ત બનાવ માટેનો એક નવો માર્ગ પ્રશસ્ત થયો છે. તેમણે દલિતો પ્રત્યે નમ્રતા, કરુણા અને સેવાને હંમેશા પ્રાધાન્ય આપ્યું છે. તેઓ ખરાં અર્થમાં ભારતરત્ન છે.” પ્રધાનમંત્રીએ કહ્યું હતું કે, “ભૂપેન હઝારિકાનું ગીત અને સંગીત પેઢી દર પેઢી લોકો દ્વારા પસંદ થયું છે. એમાંથી ન્યાય, સૌહાર્દ અને ભાઈચારાનો સંદેશ મળ છે. તેમણે વિશ્વ સ્તરે ભારતની સંગીત પરંપરાઓને લોકપ્રિય બનાવી છે. મને ખુશી છે કે, ભૂપેન દાને ભારતરત્નથી સન્માનિત કરવામાં આવ્યાં છે.” શ્રી પ્રણવ મુખર્જી વિશે તેમણે કહ્યું હતું કે, “પ્રણવ દા આપણાં સમયનાં ઉત્કૃષ્ટ રાજનેતા છે. તેમણે દાયકાઓ સુધી દેશની નિઃસ્વાર્થ અને અથાક સેવા કરી છે, જેનાથી તેમણે વિકાસનાં માર્ગ પર દેશના એક મજબૂત છાપ છોડી છે. તેમના જ્ઞાન અને બુદ્ધિમતા સમાન બીજું કોઈ નથી. મને ખુશી છે કે, તેમને ભારતરત્નથી સન્માનિત કરવામાં આવ્યાં છે.”
પ્રધાનમંત્રીએ કોમનવેલ્થ ગેમ્સ 2022માં ગોલ્ડ મેડલ જીતવા બદલ વેઈટલિફ્ટર મીરાબાઈ ચાનુને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ વેઈટલિફ્ટર મીરાબાઈ ચાનુને બર્મિંગહામમાં કોમનવેલ્થ ગેમ્સ 2022માં ગોલ્ડ મેડલ જીતવા બદલ અભિનંદન પાઠવ્યા છે. એક ટ્વીટમાં પ્રધાનમંત્રીએ કહ્યું; “અસાધારણ @મીરાબાઈ_ચાનુએ ફરી એકવાર ભારતને ગૌરવ અપાવ્યું છે! દરેક ભારતીયને આનંદ છે કે તેણે બર્મિંગહામ ગેમ્સમાં ગોલ્ડ જીત્યો અને નવો કોમનવેલ્થ રેકોર્ડ બનાવ્યો. તેની સફળતા ઘણા ભારતીયોને, ખાસ કરીને ઉભરતા એથ્લેટ્સને પ્રેરણા આપે છે.” અપવાદરૂપ @mirabai_chanu ફરી એકવાર ભારતને ગર્વ કરાવે છે! દરેક ભારતીય ખુશ છે કે તેણે બર્મિંગહામ ગેમ્સમાં ગોલ્ડ જીત્યો અને નવો કોમનવેલ્થ રેકોર્ડ બનાવ્યો. તેણીની સફળતા ઘણા ભારતીયોને, ખાસ કરીને ઉભરતા રમતવીરોને પ્રેરણા આપે છે. pic.twitter.com/e1vtm
પ્રધાનમંત્રી આવતીકાલે મોસ્કોમાં રાષ્ટ્રીય આપદા પ્રબંધન કેન્દ્રની મુલાકાત લેશે

પ્રધાનમંત્રી શ્રી નરેન્દ્ર મોદી આવતીકાલે 24 ડિસેમ્બર, 2015 ના રોજ મોસ્કો સ્થિત રશિયાના રાષ્ટ્રીય આપદા પ્રબંધન કેન્દ્ર (એનસીએમસી) ની મુલાકાત લેશે. એનસીએમસી એક બહુ સ્તરીય સમન્વય કેન્દ્ર છે, જેને આપાત સ્થિતિ દરમિયાન આંતર એજન્સી સમન્વય પ્રદાન કરવા અને લોકોને ખતરા પ્રત્યે એલર્ટ કરવા માટે ડિઝાઇન કરવામાં આવ્યું છે. એનસીએમસીની ક્ષમતાઓમાં ખૂબ ઓછા સમયમાં દેખરેખ કરવી, ડેટા સંગ્રહ કરવો, વિશ્લેષણ કરવું વગેરે સામેલ છે. તે વૈશ્વિક નેવીગેશન ઉપગ્રહ પ્રણાલી અને રિમોટ સેંસિંગ પર આધારિત વૈશ્વિક દેખરેખ પ્રૌદ્યોગિકીનો ઉપયોગ કરે છે. મોસ્કો સ્થિત એનસીએમસી સમગ્ર રશિયાથી માહિતી પ્રાપ્ત કરે છે અને ઔદ્યોગિક સંસ્થાનો, ભીડભાડવાળા વિસ્તારો, સુનામીના ખતરા અને અન્ય પ્રાકૃતિક આપદાઓની નિગરાની કરવામાં સક્ષમ છે.